**Izziņa par atzinumos sniegtajiem iebildumiem**

Ministru kabineta rīkojuma projektam

**„****Par zemes vienību Liepājas pilsētā piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā” VSS-285**

1. **Jautājumi, par kuriem saskaņošanā vienošanās nav panākta:**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. |  | **Tieslietu ministrija**  konstatē, ka anotācijā ir norādītas likuma “Par valsts un pašvaldību zemes īpašuma tiesībām un to nostiprināšanu zemesgrāmatās” tiesību normas, saskaņā ar ko projekta pielikumā minētās zemes vienības (turpmāk – zemes vienības) uzskatāmas par piekritīgu valstij, taču no anotācijas nav saprotams, kura no tiesību normām attiecināma uz katru zemes vienību. Vienlaikus vēršam uzmanību, ka, norādot anotācijā tiesību normas zemes vienību piekritībai valstij, jāsniedz arī pamatojums, kāpēc Finanšu ministrija attiecīgo zemes vienību uzskatījusi par piekritīgu valstij.  Ievērojot minēto, lūdzam papildināt anotāciju, katrai no zemes vienībām norādot informāciju, saskaņā ar kuru tiesību normu[[1]](#footnote-2) tā ir uzskatāma par piekritīgu valstij, un pamatojumu, kāpēc Finanšu ministrija zemes vienības uzskatījusi par piekritīgu valstij. | **Iebildums izvērtēts. Sniedzam šādu skaidrojumu.**  Ministru kabinetam 2018.gada 19.decembrī pieņemot rīkojumu Nr. 701 “Par zemes reformas pabeigšanu Liepājas pilsētā”, tiek apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.  Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās”. Par sarakstā norādītajām valstij piekritīgajām zemes vienībām Liepājas pilsētā nepastāv strīds ar citām ministrijām un pašvaldību.  Tā kā Liepājas pilsētas pašvaldība nebija pieteikusies uz minētājām zemes vienībām, kuras pēc zemes reformas pabeigšanas ieskaitītas rezerves zemes fondā, konstatējams, ka pašvaldība ir izvērtējusi minēto zemju piederību 1940.gada 21.jūlijā un arī likuma “Par valsts un pašvaldību zemes īpašuma tiesībām un to nostiprināšanu zemesgrāmatās” attiecīgo normu piemērošanu katrā konkrētā gadījumā un secinājusi, ka rīkojuma projekta pielikumā minētās zemes vienības nav piekritīgas Liepājas pilsētas pašvaldībai.  Ņemot vērā minēto, tiek izslēgta iespēja, ka rīkojuma projekta pielikumā minētās rezerves zemes fondā ieskaitītās zemes vienības nepiekrīt valstij.  Finanšu ministrija izvērtējot rīkojuma projekta pielikumā minētās rezerves zemes fondā ieskaitītās zemes vienības, konstatējusi to piekritību valstij, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 4.1 pirmo daļu, jo uz katru no tām atrodas vai nu fizisko vai juridisko personu īpašumā vai tiesiskajā valdījumā esošas būves.  Izpildot Ministru kabineta komitejas 2018.gada 11.jūnija sēdē (prot. Nr.21 2.# 2.p.) doto uzdevumu, Tieslietu ministrija izstrādāja Ministru kabineta noteikumu projektu “Grozījums Ministru kabineta 2016.gada 29.marta noteikumos Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību””. Ņemot vērā to, ka par projektu tika saņemti iebildumi, Tieslietu ministrija organizēja starpinstitūciju sanāksmi, kurā institūcijas vienojās, ka finanšu, administratīvo un laika resursu taupības nolūkos nav lietderīgi noskaidrot zemes vienību piederību uz 1940.gada 21.jūliju (arhīva izziņa); grozījumi noteikumos nav nepieciešami; turpmāk Ministru kabineta rīkojumu projektu sākotnējās ietekmes novērtējumu ziņojumos (anotācijās) nav nepieciešams norādīt konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 2.panta attiecīgās daļas apakšpunktu vai 4.1 panta pirmās daļas attiecīgu apakšpunktu. Anotācijā norādāms pamatojums, kāpēc ministrija attiecīgajā sarakstā ir izdarījusi atzīmi par attiecīgās zemes vienības piekritību valstij, vienlaikus kā zemes piekritības valstij tiesisko pamatojumu norādot likuma 2.pantu un 4.1 panta pirmo daļu.  Ministru kabineta 2018.gada 23.oktobra sēdē <http://tap.mk.gov.lv/mk/mksedes/saraksts/protokols/?protokols=2018-10-23#10>  tika atbalstīti Finanšu ministrijas tiesību aktu projekti (TA-968, TA-796, TA-798, TA-799, TA-800, TA-973, TA-988, TA-969, TA-1113) iesniegtajās redakcijās (Finanšu ministrijas 23.10.2018. vēstuli Nr. 10.3-3/38-VK/5140), kurus 23.10.2018. elektroniski saskaņoja Tieslietu ministrija. Minēto tiesību aktu projektu anotācijās ir atsauce uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, 2.panta otrās daļas 2.punktu, 2.panta trešās daļas 2. un 3.punktu, 4.1panta pirmās daļas 2., 3. un 4.punktu, 8.panta sesto daļu.  Ievērojot minēto, visi Ministru kabineta rīkojuma projekti par zemes piederību pēc zemes reformas pabeigšanas, kopš saskaņošanas ar Tieslietu ministriju 2018.gadā (Ministru kabineta 2018.gada 23.oktobra sēdē), tika izstrādāti atbilstoši ar Tieslietu ministriju saskaņotajam anotācijas paraugam.  Turklāt, Latvijas Pašvaldību savienība 17.04.2020. sniedzot atzinumu Nr. 202004/SAN2035/NOS257, apliecināja, ka Latvijas Pašvaldību savienība, tai skaitā Liepājas pilsētas pašvaldība, atbalsta Ministru kabineta rīkojuma projekta tālāku virzību bez iebildumiem, kā arī Latvijas Pašvaldību savienība 12.05.2020. atkārtoti apliecinājusi, ka Latvijas Pašvaldību savienībai, tai skaitā Liepājas pilsētas pašvaldībai, nav iebildumu par Ministru kabineta rīkojuma projektā iekļauto zemes vienību piekritību valstij.  **Ņemot vērā iepriekš minēto, lūdzam Tieslietu ministriju ievērot konsekvenci jautājumos par kuriem jau ir panākta vienošanās.** | **Pēc elektroniskās saskaņošanas 15.10.2020. Tieslietu ministrija turpina uzturēt iebildumu**  **Ministrija secina**, ka projekta anotācijā ir norādītas likuma **"**Par valsts un pašvaldību zemes īpašuma tiesībām un to nostiprināšanu zemesgrāmatās**"** tiesību normas, saskaņā ar ko projekta pielikumā minētās zemes vienības (turpmāk – zemes vienības) uzskatāmas par piekritīgām valstij, taču no anotācijas nav saprotams, kuras no tiesību normām attiecināmas uz katru zemes vienību (katras konkrētas zemes vienības piekritība netiek pamatota ar konkrētu likuma pantu).  Ievērojot minēto, Tieslietu ministrija lūdz papildināt anotāciju, katrai no zemes vienībām norādot informāciju, saskaņā ar kuru tiesību normu (Likuma **"**Par valsts un pašvaldību zemes īpašuma tiesībām un to nostiprināšanu zemesgrāmatās**"** 2.pants vai 4.1 panta pirmā daļa) tā ir uzskatāma par piekritīgu valstij, un arī pamatojumu, kāpēc Finanšu ministrija zemes vienības uzskata par piekritīgām valstij (iekļaut piekritības izvērtējumu kā to prasa normatīvie akti). | **Anotācija netiek precizēta.**  **Finanšu ministrijas argumenti.**  **1)** MK pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz privātpersonu tiesībām atgūt zemi ir pabeigti;  **2)** Zemes reformu regulējošie normatīvie akti noteica kārtību, kādā apbūves īpašniekam bija tiesības iegūt īpašumā par maksu tam patstāvīgā lietošanā piešķirto zemi, kā arī to, ka privātpersonai patstāvīgā lietošanā piešķirtā, bet neizpirktā zeme piekrīt pašvaldībai;  **3)** MK noteikumos Nr.190 iestrādāts vienošanās starp valsti un pašvaldību princips. Ja pašvaldība nav izdarījusi atzīmi sarakstā, jo zemes reformas ietvaros zeme nebija piešķirta pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem (“Par zemes reformas pabeigšanu pilsētās” (piem., juridiskā persona) vai “Par zemes reformu pabeigšanu lauku apvidos” (piem., Krievijas pilsonis), tad šāda zeme ir ieskaitīta rezerves zemes fondā un piekrīt valstij;  **4)** Ņemot vērā minēto, zemes vienības vēsturiskās piederības konstatēšana gadījumos, kad par zemes vienību nepastāv strīds starp valsti un pašvaldību un ir nepārprotami skaidrs, ka zemes vienība piekrīt valstij, ir formāla darbība, kuras izpildei ir nepieciešami papildu finanšu, administratīvie un laika resursi. |
| 2. |  | **Tieslietu ministrija**  norāda, ka konkrēta tiesiskā pamata norādīšana katras zemes vienības piekritībai valstij arī nepieciešama, jo likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts un 4.1 panta pirmās daļas 4.punkts kā kritēriju, citu starpā, izvirza, ka uz zemes vienības, ko plānots atzīt par piekritīgu valstij, jāatrodas fiziskai personai piederošai ēkai (būvei). Civillikuma 994.panta pirmā daļa noteic, ka par nekustama īpašuma īpašnieku atzīstams tikai tas, kas par tādu ierakstīts zemes grāmatās.  Atbilstoši precizētās anotācijas I sadaļas 2.punktā norādītajam konstatējams, ka uz 2., 3., 8., 9., 10.zemes vienības atrodas ēkas, kas nav ierakstītas zemesgrāmatā un Nekustamā īpašuma valsts kadastra informācijas sistēmā tām reģistrēti tikai tiesiskie valdītāji. Līdz ar to minētās zemes vienības nevar tikt atzītas par piekritīgām valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu vai 4.1 panta pirmās daļas 4.punktu. | **Iebildums izvērtēts, sniedzam šādu skaidrojumu:**  **1)** Atbilstoši Zemes pārvaldības likuma 17.panta pirmajai daļai rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda.  Savukārt, Zemes pārvaldības likuma 17.panta sestā daļa nosaka, ka šī panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība.  Līdz ar to var secināt, ka zemes reformas procesā nav paredzēti gadījumi, kad rezerves zemes fondā ieskaitītie zemes gabali varētu nonākt privātpersonu īpašumā.  **2)**Zemes pārvaldības likuma pārejas noteikumu 11.punkts paredz, ka Ministru kabineta rīkojumu par šā likuma [17. panta](https://likumi.lv/ta/id/270317#p17) pirmajā daļā minētajiem zemes gabaliem (rezerves zemes fondā ieskaitītie zemes gabali un īpašuma tiesību atjaunošanai neizmantotie zemes gabali), kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma [17. panta](https://likumi.lv/ta/id/270317#p17) piektajā daļā noteiktā termiņa. Līdz ar to, šādi īpašumi var palikt nesakārtoti ļoti ilgu laika periodu.  **3)** Vēršam uzmanību arī uz tiesu praksi, kad Finanšu ministrijai vēršoties tiesā par juridiskā fakta konstatēšanu, lai uz valsts zemes esošās būves atzītu par valstij piekrītošām, vismaz divos gadījumos tiesa nav varējusi šādu faktu konstatēt. Piemēram civillietā Nr.C30407517 Rīgas apgabaltiesa 2018.gada 26.aprīļa lēmumā norādījusi, *ka kaut arī privātpersona nav nostiprinājusi savas īpašuma tiesības zemesgrāmatā uz mājīpašumu, lietā ir iesniegti pierādījumi par to, ka privātpersona būves ir ieguvusi savā īpašumā un īpašuma tiesības nav apšaubāmas bezstrīdus kārtībā.*  **4)** Atbilstoši Nekustamā īpašuma valsts kadastra likuma regulējumam un Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” norādītajam NĪVKIS nekustamā īpašuma sastāvā nevar būt reģistrētas būves, par kurām dienestā nav iesniegti būvju tiesisku iegūšanu apliecinoši dokumenti.  Uz projektā iekļautajām zemes vienībām atrodas privātpersonu tiesiskajā valdījumā esošas būves, kuru ekspluatācijā uzsākšanas gads NĪVKIS norādīts līdz 1992.gadam. Tiesu praksē (Administratīvās apgabaltiesas spriedums lietā Nr.A420520610, Augstākās tiesas spriedums lietā SKA-141/2016) ir nostiprināta atziņa, ka par padomju laikā izbūvētām būvēm vai to daļām, Latvijas Padomju Savienības Republikas laikos veiktā būvniecības tiesiskuma pārvērtēšana nav veicama, bet ir jāaprobežojas ar faktu konstatēšanu par būves esamību dabā.  Likuma „Par zemes reformu Latvijas Republikas pilsētās” 12.pants nosaka, ka, pastāvot apstākļiem, kad uz bijušo zemes īpašnieku zemes gabaliem Latvijas pilsoņi, likumā noteiktā kārtībā, ir uzcēluši dzīvojamās mājas līdz 1992.gada 20.jūnijam, un ēkas īpašnieks nevēlas saņemt zemi īpašumā par maksu vai viņam nav tiesību iegūt zemi īpašumā, zeme paliek tās fiziskās personas, viņas mantinieku vai juridiskās personas īpašumā, kurai tā piederēja līdz 1940.gada 21.jūlijam, un kura šo zemi ir pieprasījusi, bet ēkas īpašniekam ir garantētas zemes nomas tiesības tādā platībā, kādā šī zeme ir viņa likumīgā lietošanā (apbūvei). Kā atzina Senāts (Senāta Civillietu departamenta 2012.gada 27.jūnija spriedums lietā Nr. SKC-391) tādējādi, piespiedu nomas attiecības var izveidoties tikai ar likumā noteiktā kārtībā likumīgi uzceltas ēkas īpašnieku. | **Pēc elektroniskās saskaņošanas 15.10.2020. Tieslietu ministrija turpina uzturēt iebildumu**  Tieslietu ministrija norāda, ka konkrēta tiesiskā pamata norādīšana katras zemes vienības piekritībai valstij arī nepieciešama, jo likuma **"**Par valsts un pašvaldību zemes īpašuma tiesībām un to nostiprināšanu zemesgrāmatās**"** 2.panta otrās daļas 2.punkts un 4.1 panta pirmās daļas 4.punkts kā kritēriju, citu starpā, izvirza, ka uz zemes vienības, ko plānots atzīt par piekritīgām valstij, jāatrodas fiziskai personai piederošai ēkai (būvei). Civillikuma 994.panta pirmā daļa noteic, ka par nekustama īpašuma īpašnieku atzīstams tikai tas, kas par tādu ierakstīts zemes grāmatās. Atbilstoši precizētās anotācijas I sadaļas 2.punktā norādītajam konstatējams, ka uz projekta pielikuma 2., 3., 8., 9.punktā iekļautajām zemes vienībām atrodas ēkas, kas nav ierakstītas zemesgrāmatā un Nekustamā īpašuma valsts kadastra informācijas sistēmā tām reģistrēti tikai tiesiskie valdītāji vai īpašuma tiesības būvēm nav noskaidrotas. Līdz ar to minētās zemes vienības nevar tikt atzītas par piekritīgām valstij saskaņā ar likuma **"**Par valsts un pašvaldību zemes īpašuma tiesībām un to nostiprināšanu zemesgrāmatās**"** 2.panta otrās daļas 2.punktu vai 4.1 panta pirmās daļas 4.punktu. Tādējādi lūdzam attiecīgi precizēt projektu (svītrot minētās zemes vienības no projekta pielikuma vai norādīt konkrētu atbilstošu zemes vienību piekritības pamatu). | **Anotācija netiek precizēta.** |

**Informācija par elektronisko saskaņošanu un starpinstitūciju sanāksmi:**

|  |  |
| --- | --- |
| Datums: | **06.05.2020. (elektroniskā saskaņošana)**  **19.08.2020. (atkārtotā elektroniskā saskaņošana)**  **20.08.2020. (starpinstitūciju sanāksme)**  **15.10.2020. (elektroniskā saskaņošana)** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Vides aizsardzības un reģionālās attīstības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | | *Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.* | **Tieslietu ministrija**  Anotācijas I sadaļas 2.punktā[[2]](#footnote-3) norādīts, ka “ir sācies jauns posms – zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības uz zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.  No minētā secināms, ka anotācijā norādīta pretrunīga informācija, proti, teikuma sākumā norādīts, ka tiek izvērtēta zemes vienības piekritība vai piederība valstij vai pašvaldībai, savukārt teikuma beigās norādīts, ka zemes vienība piekrīt valstij. Ievērojot minēto, lai nodrošinātu tiesisko skaidrību, aicinām attiecīgi precizēt anotāciju (norādīt, ka zemes vienība piekrīt valstij vai pašvaldībai). | | **Ņemts vērā.**  Anotācija precizēta, norādot: “*Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai*.” | **Skatīt precizēto anotāciju.** |
| 2. | | Saskaņā ar NĪVKIS datiem uz zemes vienības atrodas privātpersonu īpašumā esošas būves (būvju kadastra apzīmējumi 1700 020 0248 001, 1700 020 0248 002, 1700 020 0248 003, 1700 020 0248 004, 1700 020 0248 005, 1700 020 0248 006, 1700 020 0248 007). | **Tieslietu ministrija**  Anotācijas I sadaļas 2.punktā[[3]](#footnote-4) norādīts, ka saskaņā ar NĪVKIS datiem uz zemes vienības (kadastra apzīmējums 1700 020 0248) atrodas privātpersonu īpašumā esošas būves (būvju kadastra apzīmējumi 1700 020 0248 001, 1700 020 0248 002, 1700 020 0248 003, 1700 020 0248 004, 1700 020 0248 005, 1700 020 0248 006, 1700 020 0248 007) [..].  Ministrija no paskaidrojošajiem materiāliem[[4]](#footnote-5) konstatē, ka uz zemes vienības (kadastra apzīmējums 1700 020 0248) atrodas arī būve ar kadastra apzīmējumu 1700 020 0248 008 (garāža).  Ievērojot minēto, ministrija lūdz anotācijā skaidrot minētās būves tiesisko stāvokli. Vienlaikus ministrija no paskaidrojošajiem materiāliem konstatē, ka anotācijā minētās septiņas būves, kas atrodas uz zemes vienības (kadastra apzīmējums 1700 020 0248), pieder vienai privātpersonai (anotācijā norādīts, ka pieder vairākām privātpersonām), līdz ar to aicinām arī precizēt anotāciju. | | **Ņemts vērā.**  Rīkojuma projektam pievienota attiecīga NĪVKIS izdruka, kurā norādīts, ka uz būvi (būves kadastra apzīmējums 1700 020 0248 008) (garāža) īpašuma tiesības nav reģistrētas.  Uz minēto būvi attiecināms arī anotācijas 9.lpp. norādītais teksts (*VNĪ attiecīgajos gadījumos, kad bez privātpersonu īpašumā un tiesiskajā valdījumā esošām būvēm uz zemes vienības atrodas arī būves, uz kurām īpašuma tiesības nav reģistrētas, veiks šo būvju tiesiskā statusa noskaidrošanu, un, ja nepieciešams, sakārtošanu*).  Anotācija papildināta ar informāciju, ka atbilstoši NĪVKIS datiem uz zemes vienības (kadastra apzīmējums 1700 020 0248) atrodas būve (būves kadastra apzīmējums 1700 020 0248 008) (garāža), uz kuru īpašuma tiesības nav reģistrētas.  Anotācija papildināta ar informāciju, ka saskaņā ar NĪVKIS datiem uz zemes vienības atrodas privātpersonas īpašumā esošas būves (būvju kadastra apzīmējumi 1700 020 0248 001, 1700 020 0248 002, 1700 020 0248 003, 1700 020 0248 004, 1700 020 0248 005, 1700 020 0248 006, 1700 020 0248 007). | **Skatīt precizēto anotāciju.** |
| 3. | |  | **Pēc elektroniskās saskaņošanas 15.10.2020. Vides aizsardzības un reģionālās attīstības ministrija izsaka iebildumu**  Vides aizsardzības un reģionālās attīstības ministrija lūdz papildināt rīkojuma projektu, precizējot Publiskas personas mantas atsavināšanas likumā minētās vai citas funkcijas, kuru pildīšanai zemes vienības nepieciešamas. Publiskas personas mantas atsavināšanas likumā valstij nav noteikta funkcija - publiskas personas mantas atsavināšana. Ja pēc nekustamo īpašumu nodošanas Finanšu ministrijai paredzēts organizēt valsts mantas atsavināšanas procesu, lūdzam to skaidrot anotācijā, vai rīkojuma projekta 1.punktu izteikt citā redakcijā. | | **Iebildums izvērtēts.**  **Vienošanās par projekta 1.punkta gala redakciju panākta saskaņošanas laikā, sazinoties ar Vides aizsardzības un reģionālās attīstības ministriju**.  Vienlaikus skaidrojam, ka rīkojuma projekta 1.punkta redakcija precizēta atbilstoši starpinstitūciju sanāksmē, kurā nepiedalījās Vides aizsardzības un reģionālās attīstības ministrijas pārstāvji, pārrunātajam - izteikt redakcijā atbilstoši nostiprinātai praksei, kāda ir šādu MK rīkojumu izdošanā.  Ministru kabineta 2018.gada 23.oktobra sēdē <http://tap.mk.gov.lv/mk/mksedes/saraksts/protokols/?protokols=2018-10-23#10>  tika atbalstīti Finanšu ministrijas tiesību aktu projekti (TA-968, TA-796, TA-798, TA-799, TA-800, TA-973, TA-988, TA-969, TA-1113) iesniegtajās redakcijās, kurus 2018.gada 23.oktobrī elektroniski saskaņoja Tieslietu ministrija. Minēto tiesību aktu rīkojumu projektu 1.punkti ir izteikti tādā pašā redakcijā, kā rīkojuma projekta “Par zemes vienību Liepājas pilsētā piederību vai piekritību valstij un nostiprināšanu zemesgrāmatā uz valsts vārda Finanšu ministrijas personā”, 1.punkta redakcija, respektīvi, ***“[…], kas nepieciešamas Publiskas personas mantas atsavināšanas likumā minēto funkciju īstenošanai”.*** | **Skaidrojums sniegts rīkojuma projekta anotācijā (anotācijas 22.lpp. un 23.lpp.).** |
| 4. | |  | **Vides aizsardzības un reģionālās attīstības ministrija**  Rīkojuma projekta anotācijas kopsavilkumā norādīts, ka *rīkojuma projekts paredz 24 valstij piekritīgas zemes vienības, to domājamās daļas, Liepājas pilsētā saglabāt valsts īpašumā un reģistrēt zemesgrāmatā uz valsts vārda Finanšu ministrijas personā*. Rīkojuma projekta saturs neatbilst rīkojuma projekta nosaukuma daļai, ja nav sniegts rīkojuma pielikumā minēto zemes vienību piekritības valstij pamatojums. Lūdzam anotācijā iekļauto zemes vienību kadastra datu raksturojumu papildināt ar normatīvajos aktos noteikto pamatojumu valsts īpašuma tiesībām. | | **Par izteikto iebildumu panākta vienošanās ar Vides aizsardzības un reģionālās attīstības ministriju projekta atkārtotā precizētā saskaņošanā.**  **Vides aizsardzības un reģionālās attīstības ministrija ar 19.08.2020. elektroniski sniegto atzinumu ir atsaukusi izteikto iebildumu un informē, ka saskaņo projekta tālāku virzību.** | **Skatīt precizēto anotāciju** |
| 5. | | 1. Saskaņā ar [Zemes pārvaldības likuma](https://likumi.lv/ta/id/270317-zemes-parvaldibas-likums) [17. panta](https://likumi.lv/ta/id/270317-zemes-parvaldibas-likums#p17) piekto daļu un pārejas noteikumu 11.punktu, likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [2. pantu](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p2), [4.1 panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p4.1) pirmo daļu un [8. panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) sesto daļu saglabāt valsts īpašumā un nodot Finanšu ministrijas valdījumā šā rīkojuma pielikumā minētās zemes vienības, to domājamās daļas, Liepājas pilsētā, kas nepieciešamas Publiskas personas mantas atsavināšanas likumā minēto funkciju veikšanai. | **Vides aizsardzības un reģionālās attīstības ministrija**  Rīkojuma projekta 1.punktā nepieciešamība saglabāt zemes vienības valsts īpašumā un nodot Finanšu ministrijas valdījumā pamatota ar konkrētiem likumiem. Zemes pārvaldības likuma 17. panta piektā daļa un pārejas noteikumu 11.punkts nosaka pienākumu valstij un pašvaldībām izvērtēt tām piederošo un piekrītošo zemi pēc zemes reformas pabeigšanas. Savukārt likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2. pants un 4.1 panta pirmā daļa, kas minēta rīkojuma projekta 1.punktā, nosaka zemes piekritību valstij zemes reformas laikā. Lūdzam precizēt rīkojuma projekta 1.punktu, sadalot tā saturu atbilstoši atšķirīgajam likumu regulējumam. Lūdzam papildināt rīkojuma projektu, precizējot Publiskas personas mantas atsavināšanas likumā minētās vai citas funkcijas, kuru pildīšanai zemes vienības nepieciešamas. | | **Iebildums izvērtēts.**  **Vienošanās par projekta 1.punkta gala redakciju panākta saskaņošanas laikā.**  **Skaidrojumu lūdzam skatīt izziņas 3.punktā.** | **Rīkojuma projekts netiek precizēts.** |
| 6. | |  | **Vides aizsardzības un reģionālās attīstības ministrija**  Anotācijā kā pamatojums rīkojuma projekta nepieciešamībai norādīts Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – noteikumi Nr.190) 8.punkts, kas pēc būtības izriet no pašvaldības rīcības. Lūdzam papildināt anotāciju ar informāciju par Finanšu ministrijas vienošanos ar pašvaldību un zemes vienību piekritības izvērtēšanu 8.punkta ietvarā. | | **Ņemts vērā.**  Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.2.apakšpunktam ministrija šo noteikumu 3.2. apakšpunktā minētajā gadījumā četru mēnešu laikā sagatavo rīkojuma projektu par zemes vienībām, kuras kā valstij piekritīgu zemi sarakstā atzīmējusi viena ministrija, un tās nav norādītas kā pašvaldībai piekritīga zeme.  Ņemot vērā minēto, Finanšu ministrija ir sagatavojusi Ministru kabineta rīkojuma projektu par Liepājas pilsētā norādītajām zemes vienībām, par kurām sarakstā atzīmi ir izdarījusi tikai Finanšu ministrija un Liepājas pilsētas pašvaldība tās nav atzīmējusi kā pašvaldībai piekritīgas.  Uz rīkojuma projekta pielikumā minētajām zemes vienībām nav attiecināms Noteikumu Nr.190 8.3.apakšpunkts, jo nevienā gadījumā nav bijis jāpanāk vienošanos par zemes vienības piekritību valstij vai pašvaldībai (Liepājas pilsētas pašvaldība nav pieteikusies ne uz vienu rīkojuma projekta pielikumā minēto zemes vienību). | **Anotācijas I sadaļas 2.punkts papildināts ar informāciju:** “*Atbilstoši Noteikumu Nr.190. 8.2.apakšpunktam ministrija šo noteikumu 3.2. apakšpunktā minētajā gadījumā četru mēnešu laikā sagatavo rīkojuma projektu par zemes vienībām, kuras kā valstij piekritīgu zemi sarakstā atzīmējusi viena ministrija, un tās nav norādītas kā pašvaldībai piekritīga zeme*.” |
| 7. | |  | **Vides aizsardzības un reģionālās attīstības ministrija**  Anotācijā citēts noteikumu Nr.190 3.punkts par Valsts zemes dienesta veicamo darbību pēc zemes reformas pabeigšanas Liepājas pilsētā. Lūdzam pievienot informāciju par Valsts zemes dienesta publicēto sarakstu un tā saturu, un papildināt ar informāciju par Finanšu ministrijas rīcību, atbilstoši noteikumu Nr.190 5.punktam. | | **Ņemts vērā.**  Anotācija papildināta ar informāciju par Valsts zemes dienesta publicēto sarakstu un Finanšu ministrijas tālāko rīcību atbilstoši noteikumu Nr.190 5.punktam. | **Anotācija papildināta ar šādu informāciju.**  *Finanšu ministrija, ievērojot Noteikumu Nr.190 5.punktā noteikto, ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmes par Liepājas pilsētā norādītajām zemes vienībām, pēc tam nosūtot sarakstu ar izdarītajām atzīmēm Liepājas pilsētas pašvaldībai.*  *Atbilstoši Noteikumu Nr.190 8.1.apakšpunktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm no pašvaldībām, un savā tīmekļvietnē ir publiskojis izvērtēto gala sarakstu par Liepājas pilsētu*  <https://www.vzd.gov.lv/lv/skaidrojumi/VS/ZRPS/19122018/>. |
| Atbildīgā amatpersona | | |  | | | |
|  | | |  | | | |
|  | | | (paraksts)\* | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
| ojars.valkers@vni.lv |
| (e-pasta adrese) |

Ilvija Peimane

VAS “Valsts nekustamie īpašumi”

Tiesību aktu daļa

Tiesību aktu speciālists

Talejas iela 1, Rīga, LV-1026

E-pasts: ilvija.peimane@vni.lv

1. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pants vai 4.1 panta pirmā daļa. [↑](#footnote-ref-2)
2. Sk. anotācijas 2.lapas 3.rindkopu. [↑](#footnote-ref-3)
3. Sk. anotācijas 6.lapas 7.rindkopu. [↑](#footnote-ref-4)
4. Valsts zemes dienesta Informatīvā izdruka no Kadastra informācijas sistēmas teksta datiem par nekustamo īpašumu ar kadastra Nr.1700 020 0248. [↑](#footnote-ref-5)